12. Ramiro o dirile tshwetso efe e e neng ya dira gore a itumelele botshelo? Fa ke ne ke nna kwa legaeng la ga Edna, ke ne ke ya dipokanong ka metlha ka bo ka thapisediwa bodiredi. E re ka ke ne ke na le kgololesego ya go ithuta Lefoko la Modimo le go ya dipokanong tsa Bokeresete, keletso e ke neng ke na le yone ya go itse Jehofa e ne ya gola. Ka June 14, 1944, ke ne ka kolobediwa. Mary le bomorwadia Gregory, ba ne ba simolola go bulatsela mme ba amogela kabelo kwa bokone jwa Virginia. Fa ba le koo, ba ne ba thusa go tlhoma phuthego kwa Leesburg. Kwa masimologong a bo1946, ke ne ka simolola go bulatsela kwa porofenseng e e gaufi le kwa ba neng ba le gone. Ka selemo sa ngwaga oo, re ne ra tsamaya mmogo go ya kwa kopanong ya ditšhabatšhaba e e sa lebalesegeng e e neng e tshwaretswe kwa Cleveland, Ohio, ka August 4-11.